Sungai Sendayan

Sungai Sendayan (), merupakan sebatang sungai di Daerah Port Dickson, Negeri Sembilan, Malaysia. Sungai Sendayan mengalir di bahagian tengah Mukim Port Dickson, bermula di Ladang Leigh dan tamat di pertemuan Sungai Lukut Besar dalam Mukim Jimah. Ia terletak kira-kira  ke arah selatan dari ibu negara Malaysia, Kuala Lumpur.

Sejarah 
Rekod terawal mengenai Sungai Sendayan dijumpai dalam gazetir, "Gazetter (No. 11) – Malay States" yang diterbitkan pada tahun 1944, karya Jabatan Tentera Laut Amerika Syarikat dengan kedudukan koordinat di .

Ciri-ciri fizikal 
Berdasarkan peta Tanah Melayu bersiri GSGS 4203 oleh Jabatan Ukur Negeri-negeri Melayu Bersekutu (FMS Survey) dan peta Jabatan Ukur dan Pemetaan Malaysia, sumber bagi Sungai Sendayan terletak di Ladang Leigh dengan anggaran ketinggian dari atas min aras laut mencecah . Sungai Sendayan akan mula menelusuri kawasan estet ke arah barat dengan tujuh anak sungai bermuara dengannya di sini. Selepas direntasi Lebuhraya Seremban–Port Dickson, Sungai Sendayan akan memasuki zon pentadbiran Pekan Lukut lalu direntasi lagi dengan Jalan Seremban sebelum bertemu dengan dua anak sungai yang bermuara di sini. Ia akan bertemu lagi dengan satu anak sungai sebelum direntasi Jalan Bukit Palong lalu memasuki mukim Jimah dan diteruskan hingga ke muara sungai dengan membuat pertemuan antara Sungai Lukut Besar, di ketinggian atas min aras laut iaitu  di Kampung Kebun Jimah.

Ciri-ciri lembangan 
Menurut peta FMS Survey, terdapat 15 anak sungai tanpa nama bermuara di Sungai Sendayan.

Berdasarkan peta Jabatan Ukur dan Pemetaan Malaysia, terdapat 11 anak sungai tanpa nama bermuara di sungai ini.

Lihat juga 

 Senarai sungai di Malaysia

Rujukan 

Sendayan